# DIRECŢIA GENERALĂ SECRETARIAT UNIVERSITATE

**HOTĂRÂREA NR. 30**

**A CONSILIULUI DE ADMINISTRAŢIE DIN DATA DE 27.09.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 27.09.2022, hotărăşte:

**Art. 1.** Se aprobă propunerea de acordare a titlului de *Profesor Emerit* Domnului Prof. Univ. Dr. Gheorghe Andrei Dan, Disciplina ***Medicină Internă, Cardiologie, Gastroenterologie, Reumatologie, Semiologie medicală, Metodologia cercetării științifice - Spitalul Clinic Colentina*** (Anexa 1).

[**Art. 2.** Se aprobă calendarele privind acordarea burselor în cadrul UMFCD, pentru Anul Universitar 2022-2023 (Anexele 2-6).](https://umfcd.ro/studenti/servicii-sociale/cazare-tabere-burse-decont-transport/burse/)

**Art. 3.** Se aprobă solicitarea de acordare a unei burse speciale în cuantum egal cu taxa de studiu pentru Anul Universitar 2022-2023, pentru un student înscris în anul VI la Facultatea de Medicină (Anexa 7).

**Art. 4.** Se aprobă propunerea de acordare a titlului de Ambasador ALUMNI pentru Dl. Prof. Univ. Dr. Nardi Casap-Caspi, Universitatea Hadassah, Israel (Anexa 8).

**Art. 5.** Se aprobă *Raportul privind alegerile de la nivelul Departamentelor si Disciplinelor unde s-au vacantat pozițiile de director de departament si șef disciplină* (Anexa 9).

**Art. 6.** Se aprobă propunerea de decizie de înmatriculare pentru candidații declarați admiși la Concursul de Admitere Iulie 2022 și la programele de master, pentru Facultatea de Medicină, Facultatea de Stomatologie, Facultatea de Farmacie și FMAM (Anexele 10-13).

**Art. 7.** Se aprobă dosarele de mobillitate definitivă (pentru toate cele patru facultăți UMFCD) în vederea înmatriculării în Anul Universitar 2022-2023 (Anexa 14).

**Art. 8.** Se aprobă propunerile de exmatriculare pentru doi studenți Anul I (2021-2022), Facultatea de Medicină (Anexa 15).

**Art. 9.** Se aprobă solicitarea de retragere de la studii pentru o studentă Anul II (2021-2022), Modul Limba Engleză, Facultatea de Medicină, cu condiția achitării tuturor obligațiilor financiare către UMFCD (Anexa 16).

**Art. 10.** Se aprobă solicitarea de retragere de la studii pentru o studentă internațională Anul II (2021-2022), Facultatea de Medicină (Anexa 17).

**Art. 11.** Se aprobă solicitarea de întrerupere de la studii pentru o studentă Anul I (2021-2022), Facultatea de Medicină (Anexa 18).

**Art. 12.** Se aprobă propunerile de exmatriculare pentru doi studenți din cadrul programului de master “Biofizică Medicală și Biotehnologie Celulară” promoția 2021-2023, Facultatea de Medicină (Anexa 19).

**Art. 13.** Se aprobă propunerea de exmatriculare pentru un student An IV (2021-2022), Facultatea de Farmacie (Anexa 20).

**Art. 14.** Se aprobă solicitarea unui student internațional de la modulul de limbă engleză, An II 2021-2022, Facultatea de Medicină, referitoare la echivalarea celor doi ani de studiu și înscrierea în Anul III în cadrul programului în limba română (Anexa 21).

**Art. 15.** Se aprobă solicitarea de înscriere în Anul II, modul engleză, a unui student internațional de la Facultatea de Medicină, cu dosar incomplet, sub rezerva obținerii Atestatului de Echivalare până la data de 15.10.2022 (Anexa 22).

**Art. 16.** Se aprobă solicitarea de prelungire cu 6 luni a perioadei de întrerupere a studiilor postuniversitare de rezidențiat (Oftalmologie) pentru un medic rezident din Algeria, cu avizul coordonatorului, Dna Prof. Univ. Dr. Alina Popa-Cherecheanu (Anexa 23).

**Art. 17.** Se aprobă solicitarea Ambasadei Statului Palestina referitoare la avizul de studiu pentru rezidențiat în cadrul UMFCD, în anul universitar 2023-2024, pentru cinci bursieri cetățeni palestinieni (Anexa 24).

**Art. 18.** Se aprobă propunerea de modificare a taxei aferente cursului postuniversitar de *Reumatologie pediatrică* (Prof. Univ. Dr. Cătălin Codreanu), pentru Anul Universitar 2022-2023, de la 6500 RON la 4500 RON (anexa 25).

**Art. 19.** Se aprobă ca procentul de 20% (destinat achiziționării de consumabile) din plata taxelor aferente cursurilor postuniversitare de educație medicală continuă și a cursurilor în vederea obținerii de atestate, să poată fi utilizat și pentru plata lectorilor (dacă responsabilul de curs nu solicită achiziționarea de consumabile) (Anexa 26).

**Art. 20.** Se aprobă *Metodologia privind organizarea și desfășurarea procesului didactic în modul mixt pentru programele de masterat și pentru programul bazat pe studii universitare avansate (Anul I de studii universitare de doctorat) în cadrul Universității de Medicină și Farmacie „Carol Davila” București* (Anexa 27).

[**Art. 21.** Se aprobă structura Anului Universitar 2022-2023 pentru studiile universitare de doctorat (anexa 28).](https://umfcd.ro/wp-content/uploads/2022/SCOALA_DOCTORALA/SD%20Structura%20an%20universitar%20de%20doctorat%202022-2023.pdf)

**Art. 22.** Se aprobă cererile de prelungire pentru Anul Universitar 2022-2023, pentru 33 de studenți doctoranzi (Anexa 29).

**Art. 23.** Se aprobă solicitările de retragere definitivă de la studiile universitare de doctorat pentru 2 studenți doctoranzi (Anexa 30).

**Art. 24.** Se aprobă cererile de grație pentru susținerea tezei de doctorat în Anul Universitar 2022-2023, pentru 10 studenți doctoranzi (Anexa 31).

**Art. 25.** Se aprobă solicitările de amânare a susținerii tezei de doctorat, în temeiul legii 49/2013, în Anul Universitar 2022-2023, pentru 9 studenți doctoranzi (Anexa 32).

**Art. 26.** Se aprobă propunerile de exmatriculare a unui număr de 3 studenți doctoranzi, înmatriculați în Anul 2013 (Anexa 33).

**Art. 27.** Se aprobă propunerile de exmatriculare a doctoranzilor români înmatriculați în 2014, 2015, 2016, 2017, 2018, 2019, 2020, 2021, restanțieri la plata studiilor doctorale (Anexa 34).

[**Art. 28.** Se aprobă modificarea Art. 21 din *Metodologia de evaluare a tezelor de doctorat în cadrul IOSUD UMFCD din București*.](https://umfcd.ro/wp-content/uploads/2022/09/Metodologie-UMFCD-sustinere-teza-de-doctorat-2022.pdf)

**Art. 29.** Se aprobă componența *Comisiei de etică a cercetării științifice* (Anexa 35).

**Art. 30.** Se aprobă numirea temporară a șefilor de disciplină și a directorului de departament (Departament 9 Clinic) până la organizarea de noi alegeri în luna octombrie 2022 (Anexa 36).

**Art. 31.** Se aprobă solicitările de plată cu ora în alte universități pentru 9 cadre didactice UMFCD (Anexa 37).

**Art. 32.** Se aprobă solicitarea unui cadru didactic UMFCD de susținere de cursuri în altă universitate, în regim de cadru didactic asociat, pentru Anul Universitar 2022-2023, în afara programului de la norma de bază (Anexa 38).

**Art. 33.** Se aprobă modificările la ștatele de funcții pentru Anul Universitar 2022-2023 (Anexa 39).

**Art. 34.** Se aprobă *Nota privind ștatele de funcții pentru personal didactic și nedidactic pe Anul Universitar 2022-2023* (Anexa 40).

**Art. 35.** Se aprobă continuarea activității în Anul Universitar 2022-2023 a asistenților universitari pe perioadă determinată (Anexa 41).

**Art. 36.** Se aprobă propunerea de anulare a Referatului privind constituirea echipei de pregătire a proiectului *Realizarea unei infrastructuri de excelență în domeniul genomicii*, aprobat în ședința Consiliului de Administrație din data de 27.07.2022 (Anexa 42).

**Art. 37.** Se aprobă Nota de fundamentare privind constituirea echipei de pregătire a fișei de proiect *Realizarea unei infrastructuri de excelență în domeniul genomicii* (titlu preliminar) (Anexa 43).

**Art. 38.** Se aprobă Referatul de necesitate privind servicii de elaborare a documentației tehnico-economice faza DALI pentru obiectivul de investiții *Lucrări de restaurare, refuncționalizare, consolidare și amenajare mansardare / pod Corp C1 și ansamblu Facultatea de Medicină* și Servicii de elaborare a documentației tehnico-economice faza SF pentru obiectivul de investiții *Desființare clădiri existente și edificare Centru de cercetare prin construirea corpurilor noi de clădire CP1 și CP2*.

[**Art. 39.** Se aprobă calendarul de organizare a alegerilor parțiale la nivelul Disciplinelor si Departamentelor reglementat specific conform CAP.I Art. 1, Alin.4 din *Regulamentul de organizare și desfășurare a alegerilor în structurile și funcțiile de conducere din UMFCD din București pentru mandatul 2020-2024*  (Anexa 44).](https://umfcd.ro/wp-content/uploads/2022/REGULAMENTE/REGULAMENT%20Alegeri%20Partiale-2022.pdf)

[**Art. 40.** Se aprobă calendarul de concurs pentru *Metodologia privind acordarea gradației de merit pentru personalul didactic si personalul didactic auxiliar din UMFCD din București* (Anexa 45).](https://umfcd.ro/wp-content/uploads/2022/REGULAMENTE/ACORDAREA_GRADATIEI_DE_MERIT/DIDACTIC/ANEXA%201%20Calendarul%20concursului.pdf)

**Art. 41.** Se aprobă completarea *Metodologiei proprii de concurs pentru ocuparea posturilor didactice și de cercetare din UMFCD din București în Anul Universitar 2022-2023* (Anexa 46).

**Art. 42.** Se aprobă solicitările de deplasare la manifestările științifice desfășurate în străinătate din fonduri de cercetare pentru două cadre didactice de la Facultatea de Medicină și un cadru didactic de la Facultatea de Farmacie.

**Art. 43.** Se aprobă solicitarea de deplasare la o manifestare științifică în străinătate din fonduri de cercetare pentru un angajat UMFCD aparținând personalului administrativ.

**Art. 44.** Se aprobă solicitările de deplasarela manifestările științifice în țară și în străinătate din fonduri de cercetare pentru 1 student și 1 student doctorand de la Facultatea de Medicină și pentru 15 studenți de la Facultatea de Medicină Dentară.

**Art. 45.** Se aprobă emiterea a 8 decizii de deplasare la manifestările științifice desfășurate în țară și în străinătate din fondurile personale ale 8 cadre didactice de la Facultatea de Medicină.

**R E C T O R,**

Prof. Univ. Dr. Viorel Jinga

**Secretar Șef Universitate,**

 Daniela Grecu **Avizat Serviciul Juridic și Contencios,**

 Consilier Juridic Raluca-Andreea Stănescu